钦定古今图书集成/明伦汇编/闺媛典/第163卷 > 陈可乐妻王氏
## 钦定古今图书集成/明伦汇编/闺媛典/第163卷 > 陈可乐妻王氏

按《苏州府志》：“王氏，昆山贡生王士高女，陈可乐妻。年
十九归陈，五年生子唐，方二岁，可乐病瘵且剧，谓王
曰：‘伯兄无子，可以儿予之’。王闻，恸哭投地曰：‘养老字
孤，吾事也’。因剪发自誓。及夫亡，事姑杨氏加谨，艰辛
万状，积久成疾。晚年目眚，唐欲延医，王曰：‘我宁死，不
欲人胗视也’。年六十二卒。”